ddrg/super_eurlex huggingface dataset:
Rådets fælles aktion

af 14. december 2000

til supplering af fælles aktion 1999/189/FUSP vedrørende et bidrag fra Den Europæiske Union til genoprettelse af en funktionsdygtig politistyrke i Albanien

(2000/798/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14, og

ud fra følgende betragtninger:

(1) Rådet traf i fælles aktion 1999/189/FUSP(1) beslutning om, at Den Europæiske Union skulle bidrage til genoprettelse af en funktionsdygtig politistyrke i Albanien.

(2) Ved afgørelse 1999/190/FUSP(2) anmodede Rådet Vestunionen (WEU) om at iværksætte denne aktion.

(3) Rådet har givet sin principielle tilslutning til, at Den Europæiske Union på længere sigt varetager den direkte styring af det multinationale rådgivende politikorps i Albanien, som den havde overdraget til WEU, og har pålagt de kompetente organer at udarbejde udkast til afgørelser, som skal sikre, at dette arbejde ikke afbrydes i overgangsperioden, og siden at fastlægge betingelserne for denne styring i Den Europæiske Union.

(4) Der bør skaffes yderligere midler til at fortsætte iværksættelsen af fælles aktion 1999/189/FUSP indtil den 31. maj 2001 -

VEDTAGET FØLGENDE FÆLLES AKTION:

Artikel 1

1. Det finansielle referencegrundlag til dækning af de operationelle udgifter, som gennemførelsen af fælles aktion 1999/189/FUSP medfører, er på 720000 EUR for året 2001.

2. Dette beløb er en ekstraudgift i forhold til det, der er fastsat i fælles aktion 1999/189/FUSP som suppleret ved fælles aktion 2000/388/FUSP.

Artikel 2

WEU underrettes om denne fælles aktion i overensstemmelse med Rådets konklusioner af 14. maj 1996 om fremsendelse af dokumenter fra Den Europæiske Union til WEU.

Artikel 3

Denne fælles aktion træder i kraft på dagen for vedtagelsen.

Den finder anvendelse indtil den 31. maj 2001.

Artikel 4

Denne fælles aktion offentliggøres i EF-Tidende.

Udfærdiget i Bruxelles, den 14. december 2000.

På Rådets vegne

D. Gillot

Formand

(1) EFT L 63 af 12.3.1999, s. 1. Den fælles aktion er ændret ved fælles aktion 2000/388/FUSP (EFT L 145 af 20.6.2000, s. 1).

(2) EFT L 63 af 12.3.1999, s. 3.
Rådets fælles holdning

af 20. november 2000

om ændring af fælles holdning 96/184/FUSP vedrørende eksport af våben til det tidligere Jugoslavien

(2000/722/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) Den 26. februar 1996 vedtog Rådet fælles holdning 96/184/FUSP(1) vedrørende eksport af våben til det tidligere Jugoslavien, ændret ved afgørelse 98/498/FUSP(2) og 1999/481/FUSP(3).

(2) Rådet er nået til den konklusion, at udviklingen i situationen i Kroatien, især landets tilsagn om at gennemføre Dayton/Paris-aftalerne fuldt ud og dets politik med hensyn til våbeneksport, berettiger til at ophæve de restriktive foranstaltninger, der er truffet over for denne stat i henhold til fælles holdning 96/184/FUSP.

(3) Med hensyn til våbeneksport til Kroatien og Den Tidligere Jugoslaviske Republik Makedonien vil medlemsstaterne nøje følge Den Europæiske Unions adfærdskodeks for våbeneksport, der blev vedtaget den 8. juni 1998 -

VEDTAGET FØLGENDE FÆLLES HOLDNING:

Artikel 1

Fælles holdning 96/184/FUSP ændres således:

1) I punkt 2, nr. i), udgår ordet "Kroatien".

2) Punkt 2, nr. ii), affattes således:

"ii) med forbehold af bestemmelserne i FN-Sikkerhedsrådets resolution 1021 skal ansøgninger om licenser for eksport til Den Tidligere Jugoslaviske Republik Makedonien og Kroatien vurderes i det enkelte tilfælde.

Nærværende bestemmelse vedtages med den forståelse, at medlemsstaterne nøje vil følge Den Europæiske Unions adfærdskodeks for våbeneksport, der blev vedtaget den 8. juni 1998. De vil ligeledes tage hensyn til målene for Den Europæiske Unions politik i området, hvis grundlæggende sigte er fredeliggørelse og stabilisering af området, herunder nødvendigheden af våbenkontrol og våbenreduktion på det laveste niveau samt tillidsskabende foranstaltninger."

Artikel 2

Denne fælles holdning får virkning på dagen for vedtagelsen.

Artikel 3

Denne fælles holdning offentliggøres i EF-Tidende.

Udfærdiget i Bruxelles, den 20. november 2000.

På Rådets vegne

H. Védrine

Formand

(1) EFT L 58 af 7.3.1996, s. 1.

(2) EFT L 225 af 12.8.1998, s. 1.

(3) EFT L 188 af 21.7.1999, s. 3.
Rådets fælles holdning

af 10. november 2000

om opretholdelse af særlige restriktive foranstaltninger rettet mod Slobodan Milosevic og personer, der er knyttet til ham

(2000/696/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) Rådet anførte i den erklæring, det vedtog den 9. oktober 2000 i Luxembourg, at Unionen har besluttet at hæve samtlige sanktioner iværksat mod Forbundsrepublikken Jugoslavien siden 1998 bortset fra de bestemmelser, der er rettet mod Forbundsrepublikken Jugoslaviens tidligere præsident Slobodan Milosevic og personer, der er knyttet til ham, da de fortsat udgør en trussel mod konsolideringen af demokratiet i Forbundsrepublikken Jugoslavien.

(2) I artikel 3 i fælles holdning 2000/599/FUSP(1) fastsættes det, at fælles holdning 1998/240/FUSP(2), bortset fra artikel 1 og 2, fælles holdning 1998/326/FUSP(3), 1998/374/FUSP(4) og 1999/318/FUSP(5), vil blive taget op til revision, således at kun de restriktive foranstaltninger, der er rettet mod Slobodan Milosevic og fysiske personer, der er knyttet til ham, opretholdes.

(3) Af hensyn til gennemsigtigheden og tydeligheden bør de bestemmelser, der er rettet mod Slobodan Milosevic og fysiske personer, der er knyttet til ham, samles i en enkelt tekst.

(4) En aktion på fællesskabsniveau er nødvendig for at gennemføre visse af de foranstaltninger, der er opregnet i det følgende -

VEDTAGET FØLGENDE FÆLLES HOLDNING:

Artikel 1

1. Det forbud mod udstedelse af visa, der er nævnt i artikel 4 i fælles holdning 1998/240/FUSP, i artikel 1 i fælles holdning 1998/725/FUSP(6) og i artikel 1 i fælles holdning 1999/318/FUSP begrænses til kun at omfatte Forbundsrepublikken Jugoslaviens tidligere præsident Slobodan Milosevic og de fysiske personer, der er knyttet til ham.

2. Listen over de fysiske personer, der er identificeret som omfattet af anvendelsesområdet for stk. 1, fastlægges og ajourføres ved en gennemførelsesbeslutning truffet af Rådet.

Artikel 2

Den indefrysning af midler i udlandet, der er nævnt i artikel 1 i fælles holdning 1998/326/FUSP og i artikel 2 i fælles holdning 1999/318/FUSP, begrænses til kun at omfatte Slobodan Milosevic og de fysiske personer, der er knyttet til ham.

Artikel 3

Fælles holdning 1998/374/FUSP, artikel 3 i fælles holdning 1998/240/FUSP samt artikel 3 og 5 i fælles holdning 1999/318/FUSP ophæves.

Artikel 4

Denne fælles holdning har virkning fra dagen for vedtagelsen.

Artikel 5

Denne fælles holdning offentliggøres i EF-Tidende.

Udfærdiget i Bruxelles, den 10. november 2000.

På Rådets vegne

C. Josselin

Formand

(1) Denne fælles holdning er offentliggjort på engelsk i EFT L 255 af 9.10.2000, s. 1. Den danske udgave er offentliggjort i EFT L 261 af 14.10.2000, s. 1.

(2) EFT L 95 af 27.3.1998, s. 1.

(3) EFT L 143 af 14.5.1998, s. 1.

(4) EFT L 165 af 10.6.1998, s. 1.

(5) EFT L 123 af 13.5.1999, s. 1. Fælles holdning er senest ændret og suppleret ved fælles holdning 2000/56/FUSP (EFT L 21 af 26.1.2000, s. 4).

(6) EFT L 345 af 19.12.1998, s. 1.
Rådets fælles holdning af 9. oktober 2000 om forlængelse af gyldigheden af fælles holdning 96/635/FUSP vedrørende Burma/Myanmar



EF-Tidende nr. L 257 af 11/10/2000 s. 0001 - 0001



Rådets fælles holdning af 9. oktober 2000 om forlængelse af gyldigheden af fælles holdning 96/635/FUSP vedrørende Burma/Myanmar (2000/601/FUSP) RÅDET FOR DEN EUROPÆISKE UNION HAR - under henvisning til traktaten om Den Europæiske Union, særlig artikel 15, og ud fra følgende betragtninger: (1) Gyldigheden af fælles holdning 96/635/FUSP af 28. oktober 1996 om Burma/Myanmar(1), som senest forlænget og ændret ved fælles holdning 2000/346/FUSP(2), udløber den 29. oktober 2000. (2) Gyldigheden af fælles holdning 96/635/FUSP bør på baggrund af punkt 6 deri forlænges yderligere - VEDTAGET FØLGENDE FÆLLES HOLDNING: Artikel 1 Gyldigheden af fælles holdning 96/635/FUSP forlænges indtil den 29. april 2001. Artikel 2 Denne fælles holdning træder i kraft på dagen for vedtagelsen. Artikel 3 Denne fælles holdning offentliggøres i EF-tidende. Udfærdiget i Luxembourg, den 9. oktober 2000. På Rådets vegne H. Védrine Formand (1) EFT L 287 af 8.11.1996, s. 1. (2) EFT L 122 af 24.5.2000, s. 1.
Rådets fælles holdning

af 29. september 2000

om forlængelse af gyldigheden af samt om ændring af fælles holdning 1999/206/FUSP om Etiopien og Eritrea for så vidt angår embargoen mod våben til Etiopien og Eritrea

(2000/584/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) Gyldigheden af Rådets fælles holdning 1999/206/FUSP af 15. marts 1999 om Etiopien og Eritrea(1) udløber den 30. september 2000.

(2) Ifølge FN's Sikkerhedsråds resolution 1298(2000) af 17. maj 2000 skal medlemsstaterne forbyde salg eller levering af våben og lignende udstyr, samt enhver form for faglig bistand i tilknytning hertil, til Etiopien og Eritrea.

(3) Der er ved resolution 1298(2000), 1312(2000) og 1320(2000) indført undtagelser fra dette forbud.

(4) Ved Det Europæiske Råds erklæring af 20. juni 2000 hilses undertegnelsen af en aftale om indstilling af fjendtlighederne velkommen.

(5) De to lande bør fortsat tilskyndes til at afslutte de indledte forhandlinger om bilæggelse af deres uoverensstemmelse.

(6) I henhold til artikel 3 i fælles holdning 1999/206/FUSP bør gyldigheden af denne fælles holdning forlænges -

VEDTAGET FØLGENDE FÆLLES HOLDNING:

Artikel 1

Gyldigheden af fælles holdning 1999/206/FUSP forlænges til den 31. marts 2001.

Den ajourføres løbende.

Artikel 2

Følgende artikel indsættes i fælles holdning 1999/206/FUSP:

"Artikel 1a

Forbuddet i artikel 1 gælder ikke:

a) levering af militærudstyr, som ikke er bestemt til at dræbe, og som udelukkende er til humanitær brug som godkendt af det udvalg, der er oprettet i henhold til artikel 8 i FN's Sikkerhedsråds resolution 1298(2000)

b) salg og levering af våben og dertil knyttet materiel, som udelukkende skal benyttes af FN i Etiopien eller Eritrea

c) salg og levering af udstyr og dertil knyttet materiel, herunder teknisk hjælpeudstyr og undervisningsmateriale, som udelukkende er bestemt til minerydning i Etiopien eller i Eritrea under tilsyn af FN's minerydningstjeneste."

Artikel 3

Denne fælles holdning har virkning fra dagen for vedtagelsen.

Artikel 4

Denne fælles holdning offentliggøres i EF-Tidende.

Udfærdiget i Bruxelles, den 29. september 2000.

På Rådets vegne

L. Fabius

Formand

(1) EFT L 72 af 18.3.1999, s. 1. Senest forlænget ved fælles holdning 2000/230/FUSP (EFT L 73 af 22.3.2000, s. 1).
Rådets fælles holdning

af 20. juli 2000

om suspension i en begrænset periode af artikel 4 i fælles holdning 1999/318/FUSP vedrørende supplerende restriktive foranstaltninger mod Forbundsrepublikken Jugoslavien og om ophævelse af fælles holdning 2000/176/FUSP

(2000/454/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) I fælles holdning 2000/176/FUSP(1) besluttede Rådet at suspendere artikel 4 i fælles holdning 1999/318/FUSP(2) for en periode på seks måneder.

(2) I sine konklusioner af 10. juli 2000 besluttede Rådet i forbindelse med støtten til civilsamfundet at forlænge suspensionen af flyveforbuddet indtil den 31. marts 2001.

(3) Suspensionen af artikel 4 i fælles holdning 1999/318/FUSP bør derfor forlænges og fælles holdning 2000/176/FUSP ophæves.

(4) Det er nødvendigt, at Fællesskabet griber ind for fuldt ud at gennemføre de foranstaltninger, som følger af denne suspension -

VEDTAGET FØLGENDE FÆLLES HOLDNING:

Artikel 1

Artikel 4 i fælles holdning 1999/318/FUSP suspenderes indtil den 31. marts 2001.

Artikel 2

Suspensionen i artikel 1 vil blive fulgt op konstant.

Artikel 3

Fælles holdning 2000/176/FUSP ophæves.

Artikel 4

Denne fælles holdning har virkning fra dagen for vedtagelsen.

Artikel 5

Denne fælles holdning offentliggøres i EF-Tidende.

Udfærdiget i Bruxelles, den 20. juli 2000.

På Rådets vegne

F. Parly

Formand

(1) EFT L 56 af 1.3.2000, s. 1.

(2) EFT L 123 af 13.5.1999, s. 1.
Rådets fælles holdning

af 20. juli 2000

om forbud mod import af uslebne diamanter fra Sierra Leone

(2000/455/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) De Forenede Nationers Sikkerhedsråd vedtog den 5. juli 2000 resolution 1306 (2000) om forbud mod direkte eller indirekte import af alle uslebne diamanter fra Sierra Leone for en foreløbig periode på 18 måneder, idet dog import af uslebne diamanter, for hvilke Sierra Leones regering har udstedt oprindelsescertifikat, er undtaget fra dette forbud.

(2) Det er nødvendigt, at Fællesskabet tager skridt til at gennemføre ovennævnte foranstaltninger -

VEDTAGET FØLGENDE FÆLLES HOLDNING:

Artikel 1

Direkte eller indirekte import til Fællesskabet af alle uslebne diamanter fra Sierra Leone forbydes på de betingelser, der er fastlagt i UNSCR 1306 (2000).

Artikel 2

Uslebne diamanter, der er kontrolleret af Sierra Leones regering gennem ordningen med oprindelsescertifikater i overensstemmelse med punkt 5 i resolution 1306 (2000), er undtaget fra den i artikel 1 omhandlede foranstaltning.

Artikel 3

Denne fælles holdning vil blive fulgt op efter behov.

Artikel 4

Denne fælles holdning får virkning på dagen for vedtagelsen.

Den finder anvendelse indtil den 5. januar 2002.

Artikel 5

Denne fælles holdning offentliggøres i EF-Tidende.

Udfærdiget i Bruxelles, den 20. juli 2000.

På Rådets vegne

F. Parly

Formand
Rådets fælles holdning

af 16. juli 2001

om et visumforbud over for ekstremister i Den Tidligere Jugoslaviske Republik Makedonien

(2001/542/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) Rådet har i sine konklusioner af 11. juni 2001 givet udtryk for stigende bekymring over den alvorlige forværring af sikkerhedssituationen i Den Tidligere Jugoslaviske Republik Makedonien og fordømt de fortsatte terroraktioner fra de etnisk-albanske ekstremisters side.

(2) I sine konklusioner af 25. juni 2001 fordømte Rådet fortsat alle former for terrorisme i det vestlige Balkan og erklærede, at det fortsat vil søge at forhindre, at sådanne handlinger underminerer den demokratiske proces, bl.a. ved at træffe restriktive foranstaltninger såsom visumforbud over for ekstremister.

(3) Der bør ikke udstedes visum til ekstremister, som bringer freden og stabiliteten i Den Tidligere Jugoslaviske Republik Makedonien i fare og truer landets suverænitet og territoriale integritet.

(4) Den Europæiske Union anser det for vigtigt, at de central- og østeuropæiske lande, der er associeret med Den Europæiske Union, de associerede lande Cypern, Malta og Tyrkiet samt de EFTA-lande, der er medlem af Det Europæiske Økonomiske Samarbejdsområde, tilslutter sig denne fælles holdning for derved at gøre den så effektiv som muligt -

VEDTAGET FØLGENDE FÆLLES HOLDNING:

Artikel 1

1. Der må ikke udstedes visa til ekstremister, som bringer freden og stabiliteten i Den Tidligere Jugoslaviske Republik Makedonien i fare og truer landets suverænitet og territoriale integritet.

2. En liste over de personer, der hører under anvendelsesområdet for stk. 1, udarbejdes og ajourføres ved hjælp af en gennemførelsesbeslutning vedtaget af Rådet på grundlag af henstillinger fra den højtstående repræsentant.

Artikel 2

Formandskabet vil anmode de central- og østeuropæiske lande, der er associeret med Den Europæiske Union, de associerede lande Cypern, Malta og Tyrkiet samt de EFTA-lande, der er medlem af Det Europæiske Økonomiske Samarbejdsområde, om at tilslutte sig denne fælles holdning, så virkningen af visumforbuddet kan blive så stor som muligt.

Artikel 3

Denne fælles holdning ajourføres løbende.

Artikel 4

Denne fælles holdning får virkning på datoen for vedtagelsen.

Artikel 5

Denne fælles holdning offentliggøres i EF-Tidende.

Udfærdiget i Bruxelles, den 16. juli 2001.

På Rådets vegne

L. Michel

Formand
Rådets fælles aktion

af 29. juni 2001

om udnævnelse af Den Europæiske Unions særlige repræsentant i Den Tidligere Jugoslaviske Republik Makedonien

(2001/492/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14 og artikel 18, stk. 5, og

ud fra følgende betragtninger:

(1) Den 15. juni 2001 erklærede Det Europæiske Råd, at Den Europæiske Union er rede til at bygge videre på de fremskridt, der bliver gjort i de igangværende drøftelser, og at involvere sig yderligere i at fremme den politiske dialog i Den Tidligere Jugoslaviske Republik Makedonien. I den forbindelse har det besluttet at udpege en repræsentant for EU for en begrænset periode med placering i Skopje og med reference til den højtstående repræsentant.

(2) Med henblik herpå har Rådet den 25. juni 2001 besluttet at udpege den kandidat, Frankrig har foreslået.

(3) I overensstemmelse med retningslinjer vedrørende fremgangsmåde for udnævnelse og administrative ordninger for EU's særlige repræsentant, som Rådet vedtog den 30. marts 2000, kan medlemsstaterne og Kommissionen på anmodning yde passende og rimelig støtte fra deres egne midler til den særlige repræsentants mission -

VEDTAGET FØLGENDE FÆLLES AKTION:

Artikel 1

François LÉOTARD udnævnes til EU's særlige repræsentant i Den Tidligere Jugoslaviske Republik Makedonien.

Artikel 2

Den særlige repræsentant har med reference til den højtstående repræsentant følgende mandat:

a) at etablere og holde nær kontakt med regeringen i Den Tidligere Jugoslaviske Republik Makedonien og med parterne i den politiske proces

b) at tilbyde Den Europæiske Unions råd og mægling i den politiske proces

c) at etablere nær kontakt med det lokale formandskab, missionscheferne og Europa-Kommissionen samt med Den Europæiske Unions Observatørmission (EUMM)

d) at etablere og holde nær kontakt med andre berørte internationale og regionale aktører, herunder lokale repræsentanter for NATO, OSCE og FN med henblik på at sikre den nødvendige samordning

e) på anmodning at bidrage til gennemførelsen af de opnåede aftaler

f) at følge udviklinger og initiativer nøje på sikkerhedsområdet og etablere kontakt med alle berørte organer.

Artikel 3

1. På grund af situationens hastende karakter dækkes de fleste af den særlige repræsentants administrationsudgifter undtagelsesvis af Frankrig.

2. Det finansielle referencegrundlag til dækning af aktionsudgifter i forbindelse med den særlige repræsentants mission vil blive dækket ved en senere rådsafgørelse i overensstemmelse med de retningslinjer, Rådet vedtog den 30. marts 2000.

Artikel 4

På eget initiativ eller efter anmodning aflægger den særlige repræsentant gennem den højtstående repræsentant regelmæssigt rapport til Rådet om gennemførelsen af sit politiske mandat.

Artikel 5

1. Denne fælles aktion træder i kraft på dagen for vedtagelsen. Den udløber den 29. oktober 2001.

2. Denne fælles aktion tages op til revision med jævne mellemrum.

Artikel 6

Denne fælles aktion offentliggøres i EF-Tidende.

Udfærdiget i Bruxelles, den 29. juni 2001.

På Rådets vegne

A. Lindh

Formand
Rådets fælles holdning

af 7. maj 2001

om restriktive foranstaltninger over for Liberia

(2001/357/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 15, og

ud fra følgende betragtninger:

(1) FN's Sikkerhedsråd vedtog den 7. marts 2001 resolution 1343(2001), i det følgende benævnt "UNSCR 1343(2001)", der fastsætter, hvilke foranstaltninger der skal træffes over for Liberia.

(2) Der er behov for handling fra Fællesskabets side for at gennemføre en række foranstaltninger -

VEDTAGET FØLGENDE FÆLLES HOLDNING:

Artikel 1

1. Levering eller salg af våben og alt dertil knyttet materiel af alle typer, herunder våben og ammunition, militærkøretøjer og -udstyr, paramilitært udstyr og reservedele hertil, fra statsborgere i medlemsstaterne eller fra medlemsstaternes områder til Liberia, forbydes på de betingelser, der er fastsat i UNSCR 1343(2001), uanset om de hidrører fra deres områder eller ej.

2. Ydelse af faglig oplæring eller bistand til Liberia i forbindelse med levering, fremstilling, vedligeholdelse eller anvendelse af de i stk. 1 nævnte genstande fra statsborgere i medlemsstaterne eller fra medlemsstaternes områder forbydes.

3. Stk. 1 og 2 herover finder ikke anvendelse på leveringer af militærudstyr, som ikke er bestemt til at dræbe, og som udelukkende er til humanitær brug eller beskyttelsesbrug, eller på dertil knyttet faglig bistand eller oplæring, som på forhånd er godkendt af den komité, der er nedsat i henhold til stk. 14 i UNSCR 1343(2001), og finder heller ikke anvendelse på beskyttelsesbeklædning, herunder skudsikre veste og militærhjelme, der midlertidigt udføres til Liberia udelukkende til personlig brug af FN-personel, repræsentanter for medierne, humanitært hjælpepersonale, ulandsfrivillige og tilknyttet personale.

Artikel 2

Direkte eller indirekte import af alle uslebne diamanter fra Liberia til Fællesskabet forbydes på betingelserne i UNSCR 1343(2001), uanset om sådanne diamanter stammer fra Liberia.

Artikel 3

Medlemsstaterne træffer de nødvendige foranstaltninger for at begrænse indrejse i eller transit gennem deres område for højtstående medlemmer af Liberias regering og dens væbnede styrker og deres ægtefæller samt alle andre personer, der yder finansiel og militær støtte til bevæbnede oprørsgrupper i landene omkring Liberia, navnlig Den Revolutionære Forenede Front (RUF) i Sierra Leone, som udpeget af den komité, der er nedsat i henhold til stk. 14 i UNSCR 1343(2001), på de betingelser, der er fastsat i UNSCR 1343(2001).

Artikel 4

Denne fælles holdning har virkning fra dagen for vedtagelsen.

Artikel 5

Artikel 2 og 3 finder anvendelse fra den 8. maj 2001, medmindre Rådet træffer anden beslutning i overensstemmelse med fremtidige relevante beslutninger truffet af FN's Sikkerhedsråd.

Artikel 6

Denne fælles holdning finder anvendelse indtil den 8. maj 2002, medmindre Rådet træffer anden beslutning i overensstemmelse med fremtidige relevante resolutioner vedtaget af FN's Sikkerhedsråd.

Artikel 7

Denne fælles holdning offentliggøres i EF-Tidende.

Udfærdiget i Bruxelles, den 7. maj 2001.

På Rådets vegne

B. Ringholm

Formand
Rådets fælles holdning af 9. april 2001 om forlængelse af gyldigheden af fælles holdning 96/635/FUSP vedrørende Burma/Myanmar



EF-Tidende nr. L 099 af 10/04/2001 s. 0001 - 0001



Rådets fælles holdning af 9. april 2001 om forlængelse af gyldigheden af fælles holdning 96/635/FUSP vedrørende Burma/Myanmar (2001/284/FUSP) RÅDET FOR DEN EUROPÆISKE UNION HAR - under henvisning til traktaten om Den Europæiske Union, særlig artikel 15, og ud fra følgende betragtninger: (1) Gyldigheden af fælles holdning 96/635/FUSP af 28. oktober 1996 om Burma/Myanmar(1) som senest forlænget ved fælles holdning 2000/601/FUSP af 9. oktober 2000(2) udløber den 29. april 2001. (2) Gyldigheden af fælles holdning 96/635/FUSP bør på baggrund af punkt 6 deri forlænges yderligere - VEDTAGET FØLGENDE FÆLLES HOLDNING: Artikel 1 Gyldigheden af fælles holdning 96/635/FUSP forlænges indtil den 29. oktober 2001. Artikel 2 Denne fælles holdning træder i kraft på dagen for vedtagelsen. Artikel 3 Denne fælles holdning offentliggøres i EF-Tidende. Udfærdiget i Luxembourg, den 9. april 2001. På Rådets vegne A. Lindh Formand (1) EFT L 287 af 8.11.1996, s. 1. (2) EFT L 257 af 11.10.2000, s. 1.